తెలంగాణలో మహిళా తహసీల్దార్ దారుణహత్య WATCH LIVE TV
ఆ అరుదైన ఘ‌ట‌న‌ను ఆర్బీఐ లేదా ప్ర‌భుత్వం అడ్డుకునేనా?
భార‌తీయ బ్యాంకింగ్ రంగంలోనే ఒక అరుదైన ప్ర‌తికూల సంఘ‌ట‌న‌ను అడ్డుకునేందుకు కేంద్ర ప్ర‌భుత్వం, రిజర్వ్ బ్యాంక్ ఆఫ్ ఇండియా (ఆర్బీఐ) జోక్యం చేసుకోవాల్సి ఉంది.
TNN | Updated:
Mar 26, 2018, 12:19PM IST
భార‌తీయ బ్యాంకింగ్ రంగంలోనే ఒక అరుదైన ప్ర‌తికూల సంఘ‌ట‌న‌ను అడ్డుకునేందుకు కేంద్ర ప్ర‌భుత్వం, రిజర్వ్ బ్యాంక్ ఆఫ్ ఇండియా (ఆర్బీఐ) జోక్యం చేసుకోవాల్సి ఉంది. యూనియ‌న్ బ్యాంక్ ఆఫ్ ఇండియాకు రూ.1000 కోట్ల మేర జారీ చేసిన ఎల్వోయూల వ‌ల్ల ఈ స‌మ‌స్య త‌లెత్త‌బోతోంది. వ‌చ్చే కొన్ని రోజుల్లో దీనికి సంబంధించి పీఎన్బీ నుంచి స్ప‌ష్ట‌త రావాల్సి ఉంది. మార్చి 31 లోపు పీఎన్బీ ఆ 1000 కోట్ల రూపాయ‌ల‌ను చెల్లించ‌క‌పోతే పీఎన్బీ డీఫాల్ట‌ర్ జాబితాలో చేరిపోతుంది. అంతే కాకుండా రూ.వేయి కోట్ల‌ను బ్యాంక్ ఫ‌లితాల సంద‌ర్భంగా ఎన్పీఏల కింద చూపాల్సి వ‌స్తుంది.
పీఎన్బీ మీద ఆ ముద్ర ప‌డ‌కుండా ఆర్బీఐ లేదా ప్ర‌భుత్వం సాయం చేసేనా?
పీఎన్బీ త‌ర‌పున ఎల్‌వోయూల‌ను తీసుకుని నీర‌వ్ మోదీ, మెహుల్ చోక్సీ బ్యాంకుల‌కు వేల కోట్లు ఎగ‌వేశారు. దీనిపై ఎఫ్ఐఆర్ నమోద‌వ‌డంతో పాటు, ప్ర‌భుత్వ ఏజెన్సీలు దీనికి సంబంధించి ముమ్మ‌రంగా ద‌ర్యాప్తు చేస్తున్నాయి. అయితే ప్ర‌స్తుతం ఉన్న ప‌రిస్థితుల్లో చాలా మంది బ్యాంకు ఆడిట‌ర్లు ఎల్‌వోయూల‌కు సంబంధించి సొమ్మును ఎన్పీఏ(నిర‌ర్ద‌క ఆస్తులు)గా చూపాల్సిందేన‌ని ప‌ట్టుబ‌డ‌తారు. మార్చి 31 ముందు గ‌డువు తీరే ఎల్వోయూల విష‌యంలో పీఎన్బీతో ఏదో ఒక అవగాహ‌న‌కు రావాల‌ని సంబంధిత బ్యాంకుల‌ను కోరే అవ‌కాశం సైతం ఉంది. దీని త‌ర్వాత ఆయా బ్యాంకులు పీఎన్బీని డీఫాల్ట‌ర్ల జాబితాలో చేర్చిన‌ట్ల‌యితే జ‌ర‌గ‌రాని న‌ష్టం జ‌రుగుతుంది. ఇప్ప‌టిదాకా దేశ బ్యాంకింగ్ చ‌రిత్ర‌లో బ్యాంకింగేత‌ర ఆర్థిక సంస్థ‌లు ఎన్పీఏలు లేదా డీఫాల్ట‌ర్ల జాబితాలో చేరాయి కానీ బ్యాంకులు ఎప్పుడూ అలా కాలేదు. ఇంకా ఆర్బీఐ లేదా ప్ర‌భుత్వం ఆదేశాల కొర‌కు వేచి చూడాల్సి ఉంద‌ని బ్యాంకు రేటింగ్ అధికారి ఒక‌రు వెల్ల‌డించారు.